ભારતી એરટેલના સીએમઓ વાની વેન્કટેશે જણાવ્યું હતું કે 4જી સ્માર્ટફોન્સ ઝડપથી ધોરણ બની રહ્યા છે ત્યારે ફીચર ફોન્સ અને 3જી ડિવાઈસીસ સાથેના લાખ્ખો ગ્રાહકો માટે 4જી સ્માર્ટફોનમાં અપગ્રેડ કરાવવું તે મોટો નિર્ણય અને લાંબા ગાળાનું રોકાણ છે. આ એક સૌથી વિશાળ ગ્રાહક પુરસ્કાર કાર્યક્રમ છે અને આ પહેલ સાથે અમારા ગ્રાહકોને 4જી સ્પીડે ઓનલાઈન દુનિયા અનુભવવાની અને તેમના સ્માર્ટફોન્સની સંભાવના સંપૂર્ણ ઉજાગર કરવાની તક મળશે. અમે માનીએ છીએ કે અમારા લાખ્ખો ગ્રાહકોની 4જી સ્માર્ટફોન ધરાવવાની આકાંક્ષા પરિપૂર્ણ થવા સાથે તેમનું આ પરિવર્તન વધુ પુરસ્કૃત બનશે.